Die reën drup-drup saggies in die skemerte. Die televisie flits prentjies van diere in die Serengeti en Ma se naaimasjien swoer in die agtergrond. Die ‘Sunday blues’ het ingeskop… Een vir een gaan skrop ons die naweek se pret af vir ‘n nuwe, vol verrassings week wat wag.
Ek hoor Pa ritsel in die kombuis. Ek loer om die draai en sien die blou japon wat bestanddele bymekaarmaak. Die groen oë rus deur die bril op my helder pienk ‘homemade’ japon.
Ek roer dat die melk staan en pa was skottelgoed. Ma kom stel ondersoek in na die gewerskaf in die kombuis. “Los die skottelgoed, Bêrend. Ek sal dit was,” klink haar stem deur die gekletter van potte en panne.